section_heading: Sukob s Warwickom
paragraph_text: Nakon što je, porazivši svoje protivnike iz klana Lancaster, postao kralj, Eduard je ubrzo ušao u politički sukob sa svojim mentorom, grofom od Warwicka uz čiju je neprocjenjivu pomoć i osvojio krunu. Razlog je bila Eduardova tajna ženidba s Elizabetom Woodville, protivno grofovim savjetima i željama. Eduard je također, protivno željama grofa od Warwicka počeo samostalno voditi politiku mimo njegove volje. Sve spomenuto oslabilo je grofovu moć, pa je postao Edvardov politički protivnik, te je izazvao pobunu i poveo vojsku na Eduarda.